SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava

1.	Účastník ZPC 

Meno a priezvisko, tituly:	Lukáš Michal, Mgr.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Praha / Česká republika	
Názov a adresa 
prijímajúcej organizácie:	Národní agentura programu Erasmus+
DŮM ZAHRANIČNÍ SPOLUPRÁCE
Na Poříčí 1035/4, 110 00 Praha 1	
Účel cesty:	3. fáza školenia MALL – Mobility Academy for Local Leaders (from local to international) – dohodnutá účasť zástupcu slovenskej Národnej agentúry ešte počas prípravného stretnutia za účelom podpory školiteľov a účastníkov	
Spôsob financovania 
(kto hradí cestovné, pobytové náklady, iné výdavky):	IUVENTA - Slovenská Národná agentúra programu Erasmus+ pre oblasť mládeže a športu	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
20.04.2016	17:00 Príchod účastníkov (SK, CZ, PL) školenia a školiteľov (Zuzana Nagyová – SK, ) Katarzyna Szajda – CZ, Tomek Lubotzki - PL	
21.04.2016	13:00 Príchod zástupcu slovenskej NA
15:00 – 17:00 Poobedný workshop pre účastníkov zameraný na hodnotenie predošlých fáz
17:00 – 19:00 Podvečerný workshop pre účastníkov zameraný na hodnotenie predošlých fáz + nakrúcanie krátkych videí
20:00 – 21:30 Večerná interkultúrna aktivita pre účastníkov
	
22.04.2016	9:00 – 11:00 Pracovanie na budúcich projektoch
11:00 – 13:00 Príprava workshopov na sobotný podvečer
15:00 – 18:00 Open space (možnosť konzultácie projektov a priestor na Q&A smerom k NA a aktivity ponúkané účastníkmi pre účastníkov)
20:00 – 21:30 Predstavenie zrealizovaného projektu slovenských účastníčok
	
23.04.2016	9:00 – 10:00 Príprava workshopov na podvečer
10:00 – 12:00 Hodnotenie školenia zo strany účastníkov a školiteľov
13:00 – 15:00 Presun do centra Prahy spolu s Barborou Kopencovou z českej NA (iba 23.4)
16:00 – 18:00 Workshopy organizované účastníkmi pre účastníkov a návštevníkov kultúrneho centra ALTA
18:00 – 19:00 Živé knižnice
19:00 – 21:30 Spoločná večera účastníkov, živých kníh a návštevníkov + neformálna diskusia	
24.04.2016	08:00 - Odchod
	
4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
20.04.2016	Účastníci prišli na školenie pred 17:00, večer mali aktivitu zameranú na priblíženie si predošlých fáz školenia.	
21.04.2016	9:00 – 13:00 Dopoludňajšie aktivity zamerané na priblíženie si predošlých fáz školenia.

13:00 Príchod zástupcu slovenskej NA
Pre pracovné povinnosti som cestoval až v tento deň skoro ráno z Bratislavy, bolo to 
komunikované aj so školiteľmi, ktorí s tým súhlasili. 

15:00 – 17:00 Poobedný workshop pre účastníkov zameraný na hodnotenie predošlých fáz
Aktivita začala mojim krátkym predstavením a krátkym predstavením ostatných aby som mal predstavu o menách a kto je z ktorej krajiny.
Workshop zameraný na hodnotenie predošlých fáz viedli postupne všetci traja školitelia, každý svoju časť. Prebiehal vonku a účastníci prostredníctvom neho graficky znázornili čo sa naučili, čo získali a pod. v predošlých fázach školenia.

17:00 – 19:00 Podvečerný workshop pre účastníkov zameraný na hodnotenie predošlých fáz + nakrúcanie krátkych videí
Aktivita prebiehala aj naďalej vonku, účastníci boli rozdelení do 3 zmiešaných skupín a mali divadelne znázorniť s akými problémami sa stretávali počas pracovania na spoločných projektoch. Neskôr prišiel najatý kameraman, ktorý nakrútil s niektorými účastníkmi krátke videá o nich, o ich aktivitách a o tom čo sa prostredníctvom toho naučili, zlepšili, získali a pod.

20:00 – 21:30 Večerná interkultúrna aktivita pre účastníkov
Tejto aktivity som sa nezúčastnil a venoval som sa konzultácii projektových zámerov, ktoré boli plánované na predloženie k predkladaciemu termínu 26.4.2016

22.4.2016	9:00 – 11:00 Pracovanie na budúcich projektoch
Účastníci sa sami rozdelili do projektových tímov na základe svojich potrieb a diskutovali spolu ohľadom toho čo sa im podarilo zrealizovať a čomu by sa chceli venovať ďalej v projektoch, prípadne už riešili konkrétne projektové zámery. Školitelia sa pripravovali na ďalšie aktivity a ja som sa venoval konzultáciám projektových zámerov, ktoré som riešil emailovou formou.

11:00 – 13:00 Príprava workshopov na sobotný podvečer
Aktivita prebehla čiastočne vo vnútri a aj vonku. Účastníci spolu so školiteľmi pripravovali priebeh sobotňajšieho programu. 

15:00 – 18:00 Open space (možnosť konzultácie projektov a priestor na Q&A smerom k NA a aktivity ponúkané účastníkmi pre účastníkov)
V tejto časti bol vyhradený čas pre mňa, keď som v 3 blokoch po 30 minút konzultoval projektové zámery účastníkov; nepodporený projekt účastníkov (spolupráca SK,CZ,PL); odpovedal som na otázky ohľadom mládežníckych výmen a mobility pre pracovníkov s mládežou. Posledný 4. blok bol venovaný záverečný správam a trval tiež zhruba 30 minút. Popri tom prebiehali aktivity, ktoré si pripravili samotní účastníci pre účastníkov ako súčasť neformálneho vzdelávania.

20:00 – 21:30 Predstavenie zrealizovaného projektu slovenských účastníčok
Večer prebehlo predstavenie projektu Slawanderful, ktorí zrealizovali 2 účastníčky zo Slovenska (absolvovali tiež 1. a 2. fázu školenia MALL). Aktivity projektu predstavili prostredníctvom fotiek, denníka, videa a aktivít NFV.
	
23.4.2016	 9:00 – 10:00 Príprava workshopov na podvečer
Ráno prebehla krátka diskusia k podvečernému programu v divadle ALTA a doladenie posledných detailov.

10:00 – 12:00 Hodnotenie školenia zo strany účastníkov a školiteľov
V tejto časti sa rozdelili účastníci do troch zmiešaných skupín, pričom každá si mala pripraviť jednu krátku divadelnú scénku, ktorá bude najviac vystihovať všetky 3 fázy školenia. Rovnako tak aj školitelia a zástupcovia NA (ja a Barbora Kopencová, ktorá prišla o 10:00) si pripravili krátkou divadelnou formou zobrazenie celého školenia (prípravné stretnutie, 3 fázy školenia). Každá scénka trvala približne 10 minút. 

13:00 – 15:00 Presun do centra Prahy spolu s Barborou Kopencovou z českej NA (iba 23.4)
Spolu s Barborou Kopencovou sme sa presunuli do centra Prahy, najprv do sídla DZS, kde sme vyložili materiály zo školenia a zobrali ďalšie materiály potrebné na podvečerný a večerný program. Presunuli sme sa do divadla ALTA, ktoré sa nachádza v bývalých závodoch (priestor veľmi dobre dotváral atmosféru aktivít) na výrobu súčiastok. Približne v rovnakom čase prišli aj účastníci spolu so školiteľmi.

16:00 - 18:00 Workshopy organizované účastníkmi pre účastníkov a návštevníkov kultúrneho centra ALTA
 Workshopy začali všeobecným úvodom o cieľoch celého školenia MALL – Academy for local leaders. Pričom sa predstavili účastníci, školitelia, zástupcovia NA a pár návštevníkov, ktorí sa prišli pozrieť na program. Účastníci zorganizovali 2 energizery, hodnotovú hru a tajnú hru, ktoré boli ukážkou neformálneho vzdelávania. 

18:00 – 19:00 Živé knižnice
V priebehu hodiny bolo možné zúčastniť sa živých knižníc na témy: skúsenosť s EDS, komunitné centrum pre utečencov, cestovateľské možnosti a zážitky z Ázie; organizovanie modelového zasadnutia európskej inštitúcie.

19:00 – 21:30 Spoločná večera účastníkov, živých kníh a návštevníkov + neformálna diskusia
Večeru pripravilo centrum pre pomoc ľuďom bez domova, tzn. samotní ľudia bez domova. Popri večeri bol priestor na rozhovory medzi účastníkmi, školiteľmi, zástupcami NA, živými knihami a verejnosťou o rôznych aktivitách spojených s neformálnym vzdelávaním, v rámci programu Erasmus+, jeho prínosy pre vzdelávanie v oblasti získavania kompetencií, zručností a postojov potrebných pre život. 	
24.4.2016	08:00 – Odchod zo školenia 	

Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Jedným z odporúčaných záverov je naďalej pokračovať v tomto školení a uskutočniť jeho 2. pokračovanie aj v ďalšom TCA roku. Druhým odporúčaným záverom je dbať na kvalitu a robiť prísnu selekciu potencionálnych účastníkov. Posledným záverom je naďalej pracovať s niektorými účastníkmi zo Slovenska za účelom vtiahnutia ich viac do programu Erasmus+ pre oblasť mládeže. V niektorých účastníkoch je potenciál a aj ochota byť akýmisi ambasádormi programu Erasmus+.	

5.	Prehľad prinesenej dokumentácie a miesto jej uloženia 

Všetky podklady sú k dispozícii v NA Erasmus+. Obsahová správa zo školenia bude uložená v NA po jej zaslaní zo strany školiteľov.	

6.	Osobitne vyhodnotený očakávaný prínos ZPC 

Účasť na tejto aktivite mi pomohla pochopiť ako veľmi dôležité je identifikovať lídrov medzi mladými ľuďmi a systematicky s nimi pracovať nielen pre ich ďalších rozvoj, ale aj ich prínos pre program Erasmus+. Rovnako si cením, že som spoznal ďalších školiteľov nielen zo Slovenska, ale aj Českej republiky a Poľska.	

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude zverejnená na intranete organizácie IUVENTA – Slovenský inštitút mládeže a získané informácie budú komunikované počas pravidelných porád odboru. Obsahová správa zo školenia bude uložená v NA po jej zaslaní zo strany školiteľov. 	

Súhlasím so zverejnením tejto správy na internete

Dátum:	2.4.2016	
Správu vypracoval
(meno a priezvisko, podpis):	Lukáš Michal, Mgr.	
Správu schválil
(meno a priezvisko, podpis):	Jana Ohrablová, Ing.